GRITS

Το **Greek Interoperable Tolling Systems** (**GRITS**) αποτελεί την υπηρεσία διαλειτουργικότητας των αυτοκινητοδρόμων της Ελλάδας. Εξασφαλίζει γρήγορες και άνετες διελεύσεις από τις ηλεκτρονικές λωρίδες όλων των σταθμών διοδίων με τη χρήση ενός και μόνο πομποδέκτη, καταργώντας την ανάγκη χρήσης πολλαπλών συσκευών από τους οδηγούς. Η υπηρεσία παρέχεται χωρίς καμία επιπλέον χρέωση από τα συνεργαζόμενα δίκτυα και αφορά αποκλειστικά τη χρήση πομποδέκτη, εξαιρώντας τις κάρτες λογαριασμού.

Το σύστημα υποστηρίζεται από τα συνεργαζόμενα δίκτυα της Αττικής Οδού σύνδεσμος=|20x20εσ, της Ολυμπίας Οδού σύνδεσμος=|20x20εσ, του Μορέα σύνδεσμος=|20x20εσ, του Αυτοκινητόδρομου Αιγαίου σύνδεσμος=|20x20εσ, της Νέας Οδού σύνδεσμος=|20x20εσ / σύνδεσμος=|20x20εσ, της Κεντρικής Οδού σύνδεσμος=|20x20εσ, της Εγνατίας Οδού σύνδεσμος=|20x20εσ και της Γέφυρας Ρίου-Αντιρρίου «Χαρίλαος Τρικούπης» σύνδεσμος=|20x20εσ.

## Ιστορικό
Οι πρώτες προσπάθειες για τη δημιουργία ενός κοινού συστήματος τηλεδιοδίων ξεκίνησαν τον Μάρτιο του 2011, όταν υπογράφηκε ένα γενικό ρυθμιστικό πλαίσιο μεταξύ της Αττικής Οδού, του Μορέα, της Ολυμπίας Οδού, του Αυτοκινητόδρομου Αιγαίου και της Γέφυρας Ρίου-Αντιρρίου. Η πλήρης εφαρμογή του συστήματος σε πανελλαδική κλίμακα, εντάσσοντας και τους υπόλοιπους αυτοκινητοδρόμους, ανακοινώθηκε από το Υπουργείο Υποδομών και Μεταφορών και το Υπουργείο Ψηφιακής Διακυβέρνησης και τέθηκε σε παραγωγική λειτουργία στις 4 Νοεμβρίου 2020.

## Τρόπος Λειτουργίας και Χρεώσεις
Η χρήση του συστήματος βασίζεται στην αρχή «Μία Σύμβαση - Ένας Πομποδέκτης». Η τιμολόγηση και η εμπορική πολιτική καθορίζονται από το κάθε δίκτυο ξεχωριστά.

* Ο οδηγός οφείλει να επιλέγει τον πομποδέκτη του (π.χ. e-Pass, OLYMPIA PASS, eway, Fast Pass, Kentriki Pass, Egnatia Pass) με βάση τον τόπο διαμονής του, το οδικό δίκτυο που χρησιμοποιεί πιο συχνά και τις παρεχόμενες υπηρεσίες.
* Σε περίπτωση που υπάρχουν περισσότεροι από έναν πομποδέκτες στο ίδιο όχημα, πρέπει να τοποθετείται στο παρμπρίζ αποκλειστικά αυτός που επιθυμεί ο οδηγός να χρεωθεί, προκειμένου να αποφευχθούν διπλές χρεώσεις.
* Τα εκπτωτικά πακέτα ισχύουν μόνο στο οδικό δίκτυο που έχει εκδώσει τον εκάστοτε πομποδέκτη.
* Για διελεύσεις στα λοιπά οδικά δίκτυα, οι χρήστες χρεώνονται με τις εκάστοτε ονομαστικές τιμές διοδίων χωρίς έκπτωση.

## Ανανέωση Χρηματικού Υπολοίπου
Η ανανέωση του χρηματικού υπολοίπου μπορεί να γίνει **ΜΟΝΟ** στο δίκτυο πληρωμών του αυτοκινητόδρομου με το οποίο ο χρήστης έχει επιλέξει να συνεργαστεί. Ορισμένα δίκτυα παρέχουν εξειδικευμένες εφαρμογές για έξυπνα κινητά (όπως το *MyOdos* της Νέας και Κεντρικής Οδού) που επιτρέπουν την εύκολη διαχείριση του υπολοίπου. Η ενημέρωση της υπηρεσίας GRITS για το νέο υπόλοιπο πραγματοποιείται:

* Σε 1 ώρα μετά από πληρωμή σε εισπράκτορα, Σημείο Εξυπηρέτησης Πελατών, διαδικτυακά ή μέσω εφαρμογών κινητών τηλεφώνων (smartphones) ή tablets.
* Σε λίγες ώρες μέσω εμπορικών συνεργατών που πιθανόν να διαθέτει το οδικό δίκτυο.
* Σε 1 εργάσιμη ημέρα μετά την κατάθεση σε τραπεζικό λογαριασμό του οδικού δικτύου.

## Κανόνες Ασφαλείας
Για την ασφαλή χρήση των ηλεκτρονικών διοδίων, οι οδηγοί πρέπει να τηρούν τους παρακάτω κανόνες:

* Τηρείτε απόσταση τουλάχιστον 10 μέτρων από το προπορευόμενο όχημα.
* Εισέρχεστε στην ηλεκτρονική λωρίδα μόνο αν έχει ολοκληρωθεί η συναλλαγή του προπορευόμενου οχήματος και έχει κλείσει η μπάρα.
* Τηρείτε τα εκάστοτε όρια ταχύτητας στις λωρίδες, ώστε να μπορέσετε να φρενάρετε εγκαίρως και με ασφάλεια.
* Σε περίπτωση μεταβολής του ύψους του οχήματος (π.χ. με φορτίο στη σχάρα, ποδήλατα κτλ.), περάστε σε λωρίδα με εισπράκτορα. Αν προσπαθήσετε να περάσετε από ηλεκτρονική λωρίδα με υψομετρική πινακίδα, υπάρχει κίνδυνος ατυχήματος.

## Καινοτομίες και Μελλοντικές Επεκτάσεις
Στο πλαίσιο του GRITS, αναπτύσσονται συνεχώς νέες τεχνολογίες και υπηρεσίες. Η Ολυμπία Οδός έθεσε σε λειτουργία ένα καινοτόμο υβριδικό σύστημα διοδίων με χιλιομετρική χρέωση, όπου επιστρέφεται στον πομποδέκτη το αντίτιμο για τα χιλιόμετρα που δεν διανύθηκαν. Επιπλέον, τον Φεβρουάριο του 2024 ξεκίνησαν επίσημες συζητήσεις μεταξύ του Ελληνικού Υπουργείου Υποδομών και Μεταφορών και του αντίστοιχου της Σερβίας, με σκοπό τη μελέτη σκοπιμότητας για την επέκταση της διαλειτουργικότητας τηλεδιοδίων ανάμεσα στις δύο χώρες.

## Παραπομπές